ΕΝΩΣΗ ΣΚΑΚΙΣΤΙΚΩΝ ΣΩΜΑΤΕΙΩΝ ΘΕΣΣΑΛΟΝΙΚΗ: ΕΣΣΘΧ: 41//08.11.2016

ΘΕΣΣΑΛΟΝΙΚΗΣ - ΧΑΛΚΙΔΙΚΗΣ

Site: http://theschess.wordpress.com

e-mail: saeakeam@hotmail.com

Β. Όλγας 285 - 546 55

Τηλ : 2310-419 269

16ο ΟΜΑΔΙΚΟ ΠΡΩΤΑΘΛΗΜΑ ΜΑΘΗΤΩΝ-ΜΑΘΗΤΡΙΩΝ ΘΕΣΣΑΛΟΝΙΚΗΣ - ΧΑΛΚΙΔΙΚΗΣ

(προκριματικη ΦΑΣΗ 15ου ΠΑΝΕΛΛΗΝΙΟΥ ΟΜΑΔΙΚΟΥ ΠΡΩΤΑΘΛΗΜΑΤΟΣ ΜΑΘΗΤΩΝ-ΜΑΘΗΤΡΙΩΝ 2017)

1. ΔΙΟΡΓΑΝΩΣΗ ΑΓΩΝΩΝ: Τους αγώνες διοργανώνει η Ε.Σ.Σ.Θ. - Χ.

2. ΔΙΚΑΙΩΜΑ ΣΥΜΜΕΤΟΧΗΣ: Όλα τα Σχολεία Πρωτοβάθμιας & Δευτεροβάθμιας Εκπαίδευσης (Δημοτικά-Γυμνάσια-Λύκεια), των Περιφερειακών Ενοτήτων Θεσσαλονίκης και Χαλκιδικής. Δίνεται η δυνατότητα συμμετοχής σχολείων και με δεύτερη ομάδα.

3. ΣΥΝΘΕΣΗ - ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΜΙΑΣ ΣΧΟΛΙΚΗΣ ΟΜΑΔΑΣ:
3.1 Η σύνθεση των ομάδων θα είναι τετραμελής με υποχρεωτική συμμετοχής ενός 1 τουλάχιστονκοριτσιού στην 4η σκακιέρα. Οι ομάδες πριν την έναρξη των αγώνων θα δηλώσουν, σε έγγραφο που θα τους δθεί από τους διοργανωτές, τη βασική σύνθεση τους (αποτελούμενη από 6 το πολύ μέλη ) με τη σειρά που θα αγωνίζονται στις 3 γενικές σκακιέρες και θα ισχύει για όλο το πρωτάθλημα

3.2 Όλες οι ομάδες πρέπει να προσκομίσουν πριν την έναρξη των αγώνων, στον Επικεφαλής Διαιτητή, βεβαίωση του σχολείου ότι όλα τα μέλη της είναι μαθητές του συγκεκριμένου σχολείου.

3.3 Δεν επιτρέπεται η συμμετοχή μαθητών που δεν συμπεριλαμβάνονται στην βεβαίωση του σχολείου από το οποίο προέρχονται.

3.4 Οι ομάδες της Πρωτοβάθμιας Εκπαίδευσης αποτελούνται από μαθητές – τριες οποιασδήποτε τάξης του Δημοτικού, οι ομάδες των Γυμνασίων αποτελούνται από μαθητές - τριες οποιασδήποτε τάξης του Γυμνασίου και οι ομάδες των Λυκείων αποτελούνται από μαθητές- μαθήτριες οποιασδήποτε τάξης του Λυκείου.

**4. ΧΩΡΟΣ ΑΓΩΝΩΝ**: Οι εγκαταστάσεις του Αμερικανικού Κολλλεγίου Θεσσαλονίκης «ΑΝΑΤΟΛΙΑ»

5. ΠΡΟΘΕΣΜΙΑ ΔΗΛΩΣΗΣ ΣΥΜΜΕΤΟΧΗΣ – ΚΛΗΡΩΣΗ 1ου ΓΥΡΟΥ:

Όλα τα σχολεία που θέλουν να συμμετάσχουν, θα πρέπει υποχρεωτικά να δηλώσουν τη συμμετοχή τους στην Ε.Σ.Σ.Θ.-Χ. με e-mail στο saeakeam@hotmail.com μέχρι τις 18:00 της Πέμπτης 24/11/2016.

Το ειδικό έντυπο για τη δήλωση συμμετοχής θα βρίσκεται στην ιστοσελιδα της Ε.Σ.Σ.Θ.-Χ. στη διεύθυνση <http://theschess.wordpress.com> Για περισσότερες πληροφορίες και διευκρινίσεις μπορείτε να επικοινωνείτε με τον κ. Μαυρομούστακο Σάββα στα τηλέφωνα 6947 697115, 2310-425873

Η κλήρωση του 1ου Γύρου τόσο για τα Γυμνάσια-Λύκεια όσο και για τα Δημοτικά Σχολεία θα ανακοινωθεί στην στην ιστοσελίδα της Ε.Σ.Σ.Θ-Χ. στις 22:00 της Παρασκευής 25/11/2016.

6. ΕΠΙΒΕΒΑΙΩΣΗ ΣΥΜΜΕΤΟΧΩΝ - ΠΡΟΓΡΑΜΜΑ ΑΓΩΝΩΝ:

Οι επιβεβαιώσεις για τα ΓΥΜΝΑΣΙΑ και τα ΛΥΚΕΙΑ θα γίνουν το Σάββατο 26.11.20156και για τα ΔΗΜΟΤΙΚΑ σχολεία θα γίνουν την Κυριακή 27.11.2016.

Αναλυτικότερα το πρόγραμμα έχει ως εξής:

Σάββατο 26.11.2016 (αγώνες ΓΥΜΝΑΣΙΩΝ & ΛΥΚΕΙΩΝ) με επιβεβαιώσεις συμμετοχών από 14:00 έως 14:40 και ώρα έναρξης 15:00.

1ος Γύρος 15:00, 2ος Γύρος 15:45, 3ος Γύρος 16:30, 4ος Γύρος 17:15, 5ος Γύρος 18:00,

Τελετή ΛΗΞΗΣ - ΑΠΟΝΟΜΕΣ: 19:00

Κυριακή 27.11.2016 (αγώνες ΔΗΜΟΤΙΚΩΝ) με επιβεβαιώσεις συμμετοχών από 09:00 έως 09:40 και ώρα έναρξης 10:00.

1ος Γύρος 10:00, 2ος Γύρος 10:45, 3ος Γύρος 11:30, 4ος Γύρος 12:15, 5ος Γύρος 13:00, 6ος Γύρος 13:45

Τελετή ΛΗΞΗΣ - ΑΠΟΝΟΜΕΣ: 15:00

7. ΣΥΣΤΗΜΑ ΑΓΩΝΩΝ - ΚΑΝΟΝΙΣΜΟΙ: Ελβετικό ή Πουλ 5 γύρων για τους ομίλους των ΓΥΜΝΑΣΙΩΝ και των ΛΥΚΕΙΩΝ (26.11.2016) και 6 γύρων για τον όμιλο των ΔΗΜΟΤΙΚΩΝ (27.11.2016) . Χρόνος σκέψης 15΄ για τον κάθε παίκτη για όλη την παρτίδα και προστιθέμενος χρόνος 3’’ για κάθε κίνηση από την πρώτη κίνηση.. Ισχύουν οι κανονισμοί της FIDE και ειδικότερα οι κανονισμοί για το ΓΡΗΓΟΡΟ ΣΚΑΚΙ (RAPID).

8. ΔΙΕΥΘΥΝΤΗΣ ΑΓΩΝΩΝ: Το Δ.Σ. της Ε.Σ.Σ.Θ.-Χ..

9. ΕΠΙΚΕΦΑΛΗΣ ΔΙΑΙΤΗΤΗΣ : Επικεφαλής Διαιτητής ορίζεται ο κος Μπάλλας Νικόλαος .

10. ΚΛΗΡΩΣΕΙΣ: Υπεύθυνος Κληρώσεων ορίζεται ο κος Χριστοφορίδης Ιωάννης.

11. ΒΡΑΒΕΥΣΕΙΣ: Θα απονεμηθούν κύπελλα στις τρεις πρώτες ομάδες (Δημοτικών , Γυμνασίων και Λυκείων), και μετάλλια στους παίκτες κάθε ομάδας (από τις τρεις πρώτες νικήτριες Δημοτικών, Γυμνασίων και Λυκείων).

12. ΒΑΘΜΟΛΟΓΙΑ - ΚΡΙΤΗΡΙΑ ΙΣΟΒΑΘΜΙΑΣ:

12.1 Η νικήτρια ομάδα του αγώνα παίρνει 2 βαθμούς και η ηττημένη 0 βαθμούς. Αν το αποτέλεσμα του αγώνα είναι ισόπαλο, οι ομάδες παίρνουν από 1 βαθμό. Η ήττα χωρίς αγώνα τιμωρείται με αφαίρεση 1 βαθμού. Η ομάδα που σημειώνει νίκη χωρίς αγώνα παίρνει 2 βαθμούς και 3,5 πόντους και η ομάδα που παίρνει το «BYE», 2 βαθμούς και 2,5 πόντους.

12.2 Για κάθε παρτίδα που χάνει μια ομάδα χωρίς αγώνα (μη προσέλευση παίκτη), αφαιρείται μισός πόντος από το σύνολο των πόντων που συγκεντρώνουν οι παίκτες της.

12.3 Τα κριτήρια ισοβαθμίας είναι τα εξής :

α) Βαθμοί, β) Κατάταξη βαθμών του τουρνουά μεταξύ των ισόβαθμων ομάδων, εφόσον όλες οι εμπλεκόμενες ομάδες έχουν συναντηθεί μεταξύ τους. γ) Άθροισμα πόντων, δ) Κατά σειρά, οι συνολικοί πόντοι της 1ης σκακιέρας, της 2ης, της 3ης κλπ.

13. ΕΝΣΤΑΣΕΙΣ: Υποβάλλονται στο Επικεφαλής Διαιτητή το αργότερο αμέσως μετά τη λήξη της υπόψη συνάντησης. Εκδικάζονται αμέσως από Τριμελή Επιτροπή που θα οριστεί πριν την έναρξη των αγώνων. Οι αποφάσεις της Επιτροπής Ενστάσεων έχουν τελεσίδικο χαρακτήρα.

14. ΓΕΝΙΚΑ: α) Για να αγωνισθεί μια ομάδα πρέπει να παρατάξει τουλάχιστον τρεις παίκτες, διαφορετικά μηδενίζεται για τον υπόψη γύρο. Αν το επαναλάβει για δεύτερη φορά αποβάλλεται από το πρωτάθλημα. β) Επιτρέπεται η αλλαγή σύνθεσης και η χρησιμοποίηση αναπληρωματικών σε κάθε γύρο, με την προϋπόθεση ότι συμπεριλαμβάνονται στην αρχική λίστα συμμετοχών. γ) Μη προσέλευση μιας ομάδας σε ένα γύρο χωρίς προειδοποίηση σημαίνει αυτόματη αποβολή της ομάδας από το πρωτάθλημα. δ) Στην αίθουσα των αγώνων κυκλοφορούν μόνον οι μαθητές που έχουν παρτίδα σε εξέλιξη και το προσωπικό των αγώνων.

15. αρχηγοι ομαδων:

Οι αρχηγοί των ομάδων είναι ΜΟΝΟ μαθητές και έχουν τα παρακάτω καθήκοντα και δικαιώματα:

α) Συντάσσουν το φύλλο σύνθεσης της ομάδας τους και το υποβάλλουν στο διαιτητή της συνάντησης τουλάχιστον 10΄ πριν την έναρξη κάθε γύρου. Το φύλλο σύνθεσης ελέγχεται και συνυπογράφεται από τους αρχηγούς των ομάδων και τον διαιτητή της συνάντησης.

β) Απαγορεύεται ρητά και απόλυτα στους αρχηγούς των ομάδων να συμβουλεύουν τους παίκτες τους για αποδοχή ή μη πρότασης ισοπαλίας.

γ) Απαγορεύεται ρητά και απόλυτα στους αρχηγούς των ομάδων να συνομιλούν μεταξύ τους ή με οποιονδήποτε παίκτη τους στη διάρκεια της παρτίδας και για οποιονδήποτε λόγο.

δ)Υπογράφουν το Φύλλο Αγώνος.

16. ΠΡΟΚΡΙΣΕΙΣ Ε.Σ.Σ.Θ.-Χ. ΓΙΑ ΤΕΛΙΚΗ ΦΑΣΗ:

**Ο συνολικός αριθμός των ομάδων της Ε.Σ.Σ.Θ.-Χ. που θα προκριθούν καθώς και η κατανομή τους αν βαθμίδα εκπαίδευσης θα ανακοινωθούν μετά την έκδοση από την ΕΣΟ της Προκήρυξης των Πανελλήνιων Σχολικών Πρωταθλημάτων 2016, με τα εξής κριτήρια:**

* **η** κατανομή των προκρίσεων θα καθορισθεί ανάλογα με τον αριθμό συμμετοχών ανα εκπαιδευτική βαθμίδα.
* Η απόφαση θα ανακοινωθεί πριν την έναρξη του 2ου γύρου των αγώνων των ΓΥΜΝΑΣΙΩΝ-ΛΥΚΕΙΩΝ στις 26.11.2016
* Στο ομαδικό είναι υποχρεωτική η συμμετοχή τουλάχιστον μιας (1) ομάδας από κάθε βαθμίδα εκπαίδευσης (Δημοτικά - Γυμνάσια - Λύκεια) στην τελική φάση του Πανελληνίου Ομαδικού Πρωταθλήματος Μαθητών-Μαθητριών 2016.

17. ΔΗΛΩΣΕΙΣ ΣΥΜΜΕΤΟΧΗΣ ΣΤΑ ΠΑΝΕΛΛΗΝΙΑ ΟΜΑΔΙΚΑ ΣΧΟΛΙΚΑ ΠΡΩΤΑΘΛΗΜΑΤΑ 2017:

Οι δηλώσεις συμμετοχής των ομάδων που θα έχουν προκριθεί για την τελική φάση του 15ου Πανελληνίου Ομαδικού Πρωταθλήματος Μαθητών-Μαθητριών 2017 πρέπει να γίνουν εγγράφως στην Ε.Σ.Σ.Θ.-Χ. με email στο saeakeam@hotmail.com σε ημερομηνίες που θα γίνουν γνωστές με μεταγενέστερη ανακοίνωση της Ε.Σ.Σ.Θ.-Χ.

 Ο ΠΡΟΕΔΡΟΣ Ο ΓΕΝ ΓΡΑΜΜΑΤΕΑΣ

Αργυριοσ κυθαριδησ νικολαοσ μπαλλασ